Istid 4: Kontinenter på avveie

Ice Age: Continental Drift er en amerikansk 3-D dataanimert eventyr/komediefilm regissert av Steve Martino og Mike Thurmeier. I hovedrollene er stemmene til Ray Romano, John Leguizamo, Denis Leary, Queen Latifah, Seann William Scott, Josh Peck, Keke Palmer, Chris Wedge, Peter Dinklage, Jennifer Lopez, Wanda Sykes, Drake og Nicki Minaj.

Filmen er den fjerde i Istid-serien, og er produsert av Blue Sky Studios og distribueres av 20th Century Fox. Den er også den første av oppfølgerne som ikke er regissert av Carlos Saldanha.

Handlingsreferat 
16 år etter hendelsene fra den tredje filmen blir Manny og Ellie tvunget til å takle problemene til datteren Peaches, som ikke går særlig god overens med sine jevnaldrende. Ellie forsøker å støtte datteren sin, men Manny blir ekstremt overbeskyttende. I mellomtiden kommer Sids familie tilbake, men bare for å levere den gamle bestemoren, før de umiddelbart forlater dem begge. Manny oppdager deretter Peaches som henger sammen med en gruppe mammuter han ikke liker, noe som forårsaker en krangel mellom ham og Peaches.

Kort tid senere skiller ett stort isfjell seg fra resten av isen, og Manny blir fanget på en bevegelig isbit sammen med Sid, Granny og Diego. Etter at et voldsomt uvær presser dem lenger vekk fra der de holder til, blir Manny og gjengen fanget av en gruppe pirater som seiler på et flytende isfjell ledet av en Gigantopithecus, kaptein Gutt, som forsøker å presse dem inn blant mannskapet sitt. Når de nekter, ønsker Gutt å henrette dem. De flykter, men får ved et uhell skipet og matforsyningen til å synke. Gutts styrmann, Shira, blir med dem, etter at hun blir reddet etter å ha blitt etterlatt for å dø av kameratene sine.

Gjengen skyller i land ved Switchback Cove, og de kommer deretter tilbake til det opprinnelige hjemmet sitt. De oppdager at kaptein Gutt bruker slaver for å bygge seg et nytt skip, og Manny legger en plan for å hjelpe slavene og stjele kapteinens skip. Men Gutt finner enda et skip, og planlegger å hevne seg på Manny, så Manny og kameratene hans må forsøke å beseire kaptein Gutt i en siste duell på et isflak, før Manny kan gjenforenes med sin familie og venner.

Opprinnelige stemmer 
 Ray Romano som Manny. En ullhåret mammut. Ektemannen til Ellie, og far til Peaches.
 John Leguizamo som Sid. Den beste vennen til Manny.
 Denis Leary som en smilodon ved navn Diego. Kjæresten til Shira.
 Seann William Scott en pungrotte som heter Crash.
 Josh Peck som Eddie.
 Peter Dinklage som kaptein Gutt.
 Wanda Sykes som Granny. Sid's bestemor. 
 Jennifer Lopez som Shira. Håndlanger for kaptein Gutt frem til hun utvikler romantiske følelser for Diego.
 Queen Latifah som Ellie. En mammut som er Manny's kone, og mor til Peaches.
 Josh Gad som Louis. Erinaceinae og Peaches's beste venn.
 Keke Palmer som Peaches. En tenåring og mammut som er datter til Manny og Ellie 
 Nick Frost som Flynn. En sjøelefant. 
 Aziz Ansari som Squint, en hare. 
 Drake som Ethan. En annen mammut som Peaches er forelsket i. 
 Nicki Minaj som Steffie. En annen mammut. 
 Ben Gleib som Marshall. Broren til Sid. 
 Alan Tudyk som Milton. Faren til Sid.
 Rebel Wilson som kenguru Raz
 Joy Behar som Eunice, Sid's mor.
 Alain Chabat som Silas, en sjøfugl. 
 Heather Morris som Katie. En av Steffie's beste venner.
 Chris Wedge som Scrat, et ekorn.
 Karen Disher som Scratte

Norske stemmer 
 Otto Jespersen som Manny
 Dagfinn Lyngbø som Sid
 Sven Nordin som Diego
 Linn Skåber som Ellie
 Jan Gunnar Røise som Eddie
 Espen Sandvik som Crash
 Gisken Armand som Besta
 Heidi Ruud Ellingsen som Fersken
 Paul-Ottar Haga som Kaptain Gut
 Ine Jansen som Shira

Referanser

Eksterne lenker 
 
 

Filmer fra 2012
Animerte eventyrfilmer fra USA
Animerte barnefilmer fra USA
Animerte filmer innspilt i 3D-format
Engelskspråklige filmer
Oppfølgerfilmer